 Qof walba waxbaa ka guuxayey xagiisa, anigana Difaac kale ayaan ku jiray maadaama waayadan ay igu badatay wax la dhaho Xusuus tiran, oo dadka qaarkii aan isla soo kornay muddo marka aan moogaadaba aan wajigooda soo qaban waayo, balse magacooda marka la ii sheego iyo halkii ay ka daganaayeen xaafaddeena ama goob aan aqiinay aan markaa dib u xusuusto, balse, garashada nuucaas ah ma ahan mid dadka farax galisa, maxaa yeelay, waad dareemi kartaa qof aad taqaanid oo marnaba aadan is lahayn wuu ku hilmaamayaa haddii uu ku hilmamo misana magacaaga marka aad u sheegto uu kusoo qaban waayo ilaa aad darbiyo badan ka booddo si aad isku garansiiso qofka aad tahay. 